Document ID: /roh_data/filtered/Billingualer_Corpus_interleaved-de-rm.jsonl.gz/1563

This is a text translated from German to Rumantsch Grischun.
Neuer Internetauftritt des Kantons Graubünden

Der Kanton Graubünden hat seinen Internet-Auftritt neu gestaltet und vereinheitlicht. In einem ersten Schritt ist Ende Februar das Bürgerportal www.gr.ch aufgeschaltet worden. Auf der übersichtlichen Plattform steht Bürgerinnen und Bürgern ein attraktives Informationsangebot zur Verfügung.

Neben dem Eintrittsportal

www.gr.ch

lassen sich auch die Webseiten der Standeskanzlei und der fünf Departemente in neuer Gestaltung nutzen. Ein modernes Design sowie der standardisierte und vereinfachte Zugang zu Informationen und Dienstleistungen des Kantons bieten neues Surfvergnügen. In einer zweiten Phase sollen bis Mitte Jahr auch die Auftritte der einzelnen über 30 Dienststellen angepasst und etappenweise auf die neue Plattform aufgeschaltet werden.

Zugang vereinheitlicht

Die neue gemeinsame Internet-Plattform bringt gegenüber den bisherigen Auftritten verschiedene Verbesserungen. Bislang waren die Auftritte der einzelnen Departemente und Dienststellen unterschiedlich gestaltet. Nun veröffentlichen die Departemente und Dienststellen ihre Informationen in einheitlichen Rubriken. Einen einfachen Zugang bietet der neue Stichwort-Index, der künftig Informationen aus der gesamten Verwaltung verlinken wird. Sobald alle Dienststellen ihre Auftritte migriert haben, wird für die Bürgerinnen und Bürger zudem eine separate Einstiegsseite mit einem nach Lebenslagen geordneten Stichwortkatalog aufgeschaltet. Dieser Themen- und Servicekatalog wird auf den technischen Standards der E-Government-Strategie Schweiz basieren.

Basis für weiteren Ausbau der Dienstleistungen

Für ein schrittweises Vorgehen bei der Umstellung auf den neuen Internet-Auftritt hat sich der Kanton angesichts der grossen Informationsdichte und der Komplexität der verschiedenen Anwendungen auf den Webseiten der Verwaltung entschieden. Bis Mitte Jahr sollen alle Dienststellen ihre Internetseiten auf die neue Plattform migriert haben. Komplexe Anwendungen werden bis Ende Jahr abgelöst. Das Hosting der neuen einheitlichen Plattform, die auf Basis von Microsoft Office Share Point Server 2007 bewirtschaftet wird, hat das Amt für Informatik übernommen. Dadurch können die Departemente und Dienststellen die Seiten auch selbstständig anpassen und aktualisieren. Das neue System schafft zudem die Voraussetzungen, damit der Kanton in Zukunft neue E-Government-Angebote wie beispielsweise Bewilligungsverfahren und Zahlungsvorgänge entwickeln kann.

Barrierefreiheit teilweise verwirklicht

Das neue System des Internet-Auftritts erfüllt teilweise die Voraussetzungen der Barrierefreiheit für behinderte Internetnutzerinnen und -nutzer. Im Endausbau soll das Online-Angebot gemäss Behindertengleichstellungsgesetz vollumfänglich auch von Menschen mit Behinderungen genutzt werden können. Das Portal wird von der Organisation "Zugang für alle" auf seine Barrierefreiheit überprüft.

Gremium: Standeskanzlei Graubünden

Quelle: dt Standeskanzlei Graubünden

03.03.2009
Nov vestgì per las paginas d'internet dal chantun Grischun

Il chantun Grischun ha concepì da nov ed unifitgà sias paginas d'internet. En in emprim pass è il portal www.gr.ch vegnì mess sin la rait la fin da favrer. La plattafurma survesaivla metta a disposiziun a las burgaisas ed als burgais ina purschida attractiva d'infurmaziuns.

Ultra dal portal d'entrada da www.gr.ch sa laschan trair a niz en lur nov vestgì er las paginas d'internet da la chanzlia chantunala e dals tschintg departaments. In design modern sco er in access standardisà e simplifitgà a las infurmaziuns ed a las prestaziuns da servetsch dal chantun porschan in nov divertiment da navigaziun. En ina segunda fasa duain - fin mez da l'onn - er las paginas dals passa 30 singuls posts da servetsch vegnir adattadas e vegnir colliadas en etappas cun la nova plattafurma.

Unifitgà l'access

La nova plattafurma d'internet communabla porta differentas meglieraziuns en cumparegliaziun cun las paginas da fin ussa. Fin ussa avevan las paginas d'internet dals singuls departaments e posts da servetsch differentas concepziuns. Ussa publitgeschan ils departaments ed ils posts da servetsch lur infurmaziuns en rubricas unitaras. In access facil porscha il nov index da chavazzins. En l'avegnir cuntegna quest index links ad infurmaziuns da l'entira administraziun. Uschespert che tut ils posts da servetsch han migrà lur paginas d'internet, vegn plinavant messa a disposiziun a las burgaisas ed als burgais ina pagina d'access separada cun in catalog da chavazzins ch'è ordinà tenor dumondas che resultan da la vita da mintgadi. Quest catalog da temas e da servetschs sa basa sin ils standards tecnics da la strategia dad egovernment da la Svizra.

Basa per extender las prestaziuns da servetsch

Il chantun è sa decidì da proceder pass per pass, midond al nov vestgì d'internet, e quai en vista a la gronda spessezza d'infurmaziuns sco er a la cumplexitad da las differentas applicaziuns sin las paginas d'internet da l'administraziun. Fin mez da l'onn duain tut ils posts da servetsch avair migrà lur paginas d'internet sin la nova plattafurma. Applicaziuns cumplexas vegnan remplazzadas fin la fin da l'onn. Il hosting da la nova plattafurma unitara, che vegn administrada sin basa da Microsoft Office Share Point Server 2007, è vegnì surpiglià da l'uffizi d'informatica. Uschia pon ils departaments ed ils posts da servetsch er adattar ed actualisar sezs las paginas. Il nov sistem stgaffescha ultra da quai las premissas per ch'il chantun possia sviluppar en l'avegnir novas purschidas dad egovernment, sco per exempel proceduras da permissiun e da pajament.

Paginas d'internet senza barrieras: per part gia realitad

Il nov vestgì da las paginas d'internet ademplescha per part las premissas per paginas d'internet senza barrieras per utilisadras e per utilisaders cun impediments. En la versiun finala duai la purschida d'internet pudair vegnir duvrada - en accordanza cun la lescha davart l'egualitad dals impedids - cumplainamain er d'umans cun impediments. L'organisaziun "Access per tuts" controllescha ch'il portal n'haja naginas barrieras.

Gremi: chanzlia chantunala dal Grischun

Funtauna: rg chanzlia chantunala dal Grischun

03.03.2009